Noverint præsentes et futuri quod ego Haymo prior et omnis Ginniaci conventus Stephano comiti Burgundiæ concessimus locum Monteuz super Soram ad faciendam munitionem ibi, et villam liberam, hac conditione ut in omnibus qui ibi instituentur vel fient omnium utilitatum medietas sit ecclesiæ nostræ. Insuper sine comitis participatione nostræ sint decimæ et cœtera jura ecclesiastica. Præterea leges per manum nostram deducentur et per manum præpositi comitis bona et sincera fide in societate. Nec liceat comiti aliquem ibi hospitari sine assensu nostro...... ..... in villa Martiaci de unoquoque homine nostro qui ibi erat vel aliunde veniret de fossore VI denarios et minale de havena, de habentibus boves XII denarios et minale de avena. De aliis vero nostris hominibus qui ibi recipientur omnis proventus et utilitas sit communis nobis et comiti. Eodem quoque modo dedimus comiti in villa de Monesteys, Moysia, Morges, Lancette, Leyns, Sainte-Fontaine, Chichivere, Expernia; Exvens, Dompierre, Pollia, La Chirya, Samona, Broissia, Villa-Poillet, Chentria, Loyon, Crameria, Avenans, Morval, Florentia, Nantel, Monceyria, Augisel, in hiis autem omnibus villis, prædicto modo comiti dedimus quod nostrum ibi erat. Propter hanc donationem promittit et juravit comes se defensurum universas res ecclesiæ nostræ et præcipue nundinas Gigniaci. Juravit etiam ecclesiæ nostræ castellum Monteuz et nos ei, sciendum est quod nobis firmissimo juramento tenetur, ne ei vel ejus successoribus liceat alienare a propria manu sua prædictas donationes ullo modo, nec homines nostros adversum nos in aliquo manu tenere. Actum anno Domini M.° C.° LXXXX primo. (Charta a clar. amico D. Monnier communicata.)